སློབ་ཁྲིད་བརྒྱུད་རིམ་ཁྲོད་དགེ་རྒན་གྱིས་སློབ་མར་བརྩི་བཀུར་བྱེད་དགོས་པ་མ་ཟད།ད་དུང་སློབ་མ་རེ་རེའི་ཐུན་མིན་གྱི་ཁྱད་ཆོས་དང་དགའ་སྣང་དག་ལ་བསྔགས་བརྗོད་བྱེད་མཁས་པ་ཞིག་ཡིན་དགོས།དུས་མཚུངས་སུ་ཁོ་ཚོས་བྲིས་པའི་རྩོམ་ཡིགཡིག་གཟུགས།ལན་འདེབས་པའི་སྣང་ཚུལ།ཀློག་འདོན་ཐད་ཡར་རྒྱས་ཕྱིན་པའི་སྣང་ཚུལ་དག་ལ་གང་འཚམས་ཀྱི་བསྔགས་བརྗོད་གནང་དགོས་པ་ལས་ཁོ་ཚོར་མཐོང་ཆུང་དང་སྣང་མེད་དུ་གཏན་ནས་འཇོག་མི་རུང་།སློབ་གསོ་སློབ་ཁྲིད་ཁྲོད་དགེ་རྒན་རང་ཉིད་སྦྲང་ནོར་བུ་བཞིན་སློབ་ཁྲིད་ཀྱི་མེ་ཏོག་སྣ་བརྒྱའི་ཁྲོད་ནས་ཟེའུ་འབྲུ་འཐུ་བཞིན།རང་གི་སློབ་ཁྲིད་ཀྱི་སྦྲང་རྩི་གསོག་དགོས་ལ་དུས་མཚུངས་སློབ་མ་ཚོར་དངོས་དངོས་རྗེན་རྗེན་གྱི་ཤེས་བྱའི་བདུད་རྩི་འཐུང་དུ་འཇུག་དགོས།